Baha Abu al-Ata ( Larabci: بهاء أبو العطا‎  ; an haife shi a ranar 25 ga watan Nuwamban shekara ta 1977 -ya mutu a ranar 12 ga watan Nuwamban shekara ta 2019) ya kasance jagoran Harkar Jihadin Islama a Falasdinu (PIJ). A ranar 12 ga watan Nuwamban, shekara ta 2019, Dakarun Tsaron Isra'ila (IDF) suka kashe Abu al-Ata da matarsa a wani kisan gilla, an ba da rahoton cewa 'ya'yansu hudu da wani makwabcin sun ji rauni. Kashe-kashen ya haifar da rikici tsakanin Isra’ilawa da Falasdinawa . Khalil Bathani ya zama sabon shugaban PIJ. An haifi Al-Ata a ranar 25 ga Nuwamban shekara ta 1977 a Shuja'iyya . Ya shiga Brigade na Al-Quds, wani reshe mai dauke da makamai na Harkar Jihadin Islama a Falasdinu, a shekara ta 1990, daga baya ya zama shugabanta. Rundunar Tsaron Isra’ila (IDF) ta ce, kafin mutuwarsa, cewa Abu al-Ata ya ba da umarnin kokarin PIJ a arewacin yankin na Zirin Gaza, kuma shi ke da alhakin hare-hare da dama da aka kai wa Isra’ila a shekara ta 2019, kamar makami mai linzami ya kai hari zuwa garin Sderot na Isra’ila a watan Agusta, da kuma kan garin Ashdod a watan Satumba.